Arkeologiåret 2009

Arkeologiåret 2009 er en oversikt over blant annet utgravninger, fødte og avdøde personer med tilknytning til arkeologi i 2009.


== Publikasjoner ==

Januar – En artikkel i Proceedings of the National Academy of Sciences finner ikke noe bevis for at en enkelt hendelse forårsaket mange samtidige branner i hele Nord-Amerika for nær 13 000 år siden, og går imot teorien om at en kometeksplosjon kan ha forårsaket den kvartære utryddelseshendelsen.
Februar – The Max Planck-instituttet for evolusjonær antropologi i Tyskland publiserer det første utkastet til neandertalergenomprosjektet og dekker 63 % av de 3,2 milliarder baseparene.
Februar – En artikkel i Science diskuterer  resultatene fra en studie av over et dusin tidlige menneskelignende fotavtrykk som er oppdaget over de siste par årene i Kenya. Avtrykkene er 1,5 millioner år gamle og ble mest sannsynlig gjort av flere individer av arten Homo erectus. Resultatene bekrefter at menneskelignende skapninger utviklet et moderne ganglag før Homo sapiens eksisterte.
Mars – Britiske arkeologer publiserer en artikkel i Science med nye bevis som bekrefter at den botaikulturen i det forhistoriske Kasakhstan kan ha hatt de første tamhestene, i det 4. årtusen f.Kr.
Mars – Ved en konferanse i Roma legger vitenskapsmenn fram en ny analyse av freskene i Basilica di San Francesco (Assisi), som avslører at de var dekket med kumelk. Melken var brukt som et bindemiddel i malingen. Fragmentene ble analysert som en del av et restaurasjonsprosjekt etter jordskjelvet i 1997, som forårsaket at deler av hvelvningen kollapset.


== Funn ==
Januar – Levningene etter en kvinnelig mumie som antas å være dronning Sesheshet blir funnet i en nylig oppdaget pyramide i Saqqara, Egypt.
Januar – Malaysiske arkeologer melder om oppdagelsen av sju steinøkser muligens 1,8 millioner år gamle, noe som vil gjøre dem til de eldste steinøksene som er kjent.
Januar – En arkeolog fra University of Pennsylvania melder om oppdagelsen av spor av et ritual fra 1200 f.Kr. ved Mons Lycaeus, i Hellas. Funnene kan indikere sammenhengende tilbedelse av Zevs fra Mykensk kulturperiode i Hellas til seinere perioder som den klassiske tiden i Hellas.
Januar – Arkeologer i Kina rapporter oppdagelsen av de eldste kjente hulehusene som er kjent. Husen ble funnet nær Xī'ān, og er omtrent 5 500 år gamle og ble laget under Yangshao-kulturen.
Januar – En studie publisert i Journal of Archaeological Science hevder at det eldste kjente menneskehåret i coprolites er funnet i Sør-Afrika. Håret er mellom 195 000 og 257 000 år gammelt.
Februar – Over 20 mumier blir oppdaget i Saqqara, i Egypt. Gravstedet er bemerkelsesverdig urørt, og er fra det 7. århundre f.Kr.
Februar – Nye funn i et induskulturområde i Pakistan, datert som ca. 4000 år gammelt gjennom karbondatering utført ved det nederlandske Universitetet i Groningen, knytter området til byen Mohenjo-Daro. Funnene synes å indikere at Mohenjo-Daro blomstret lenger enn tidligere antatt.
Februar – Arkeologer i Mexico by rapporter om funn gjort seint i 2008 av en aztekisk massegrav fra den spanske erobringen av Aztekernes rike. Stedet, Tlatelolco, er uvanlig fordi graven synes å ha vært gravd av aztekerne på ordre fra europeere.
Februar – Britiske arkeologer melder om funnet av en av de eldste vannmøllene som er kjent i England. Møllen, fra seint 12. århundre, ligger langs Themsen.
Februar – Forskere annonserer funn av en stor mengde fossiler nær La Brea Tar PITS i byen Los Angeles, California, USA. Blant funnene er et Mammut skjelett, som er mye mer komplett enn tidligere mammuter som er funnet ved PITS.
Februar – Tidligere upubliserte fragmenter av Kongelisten i Torino blir oppdaget i kjelleren av Museo Egizio i Torino, Italia. Fragmentene kan kanskje kaste mer lys over historien til gamle Egypt. En ny, mer komplett, offentliggjøring av papyrusrullen forventes.
Mars – Mens det blir søkt gjennom vrakgods etter Orkanen Ike, oppdager operatørene, som benytter sonar, et skipsvrak som antas å være Carolina i Mexico-gulfen. Skipet sank i 1864.
Juni – Arkeologer avdekker en massegrav fra vikingtiden ved Weymouth, Dorset.
26. september – Hogganviksteinen blir funnet.
Desember – Steinalderfunn på Ekeberg i Oslo viser at mennesker har hatt opphold her for ca. 10 000 år siden, noe som er 2 000 år mer enn tidligere antatt.


== Priser ==
Henry Tutwiler Wright mottar Gullmedalje for fremragende innsats innen arkeologi av Archaeological Institute of America (AIA).


== Dødsfall ==


== Referanser ==